ID-DEĊIŻJONI TAL-KUNSILL
tal-11 ta’ Mejju 2004
li taħtar il-membri u l-membri supplenti tal-Kumitat tar-Reġjuni
(2004/734/KE)
IL-KUNSILL TA’ L-UNJONI EWROPEA,
Wara li kkunsidra t-Trattat dwar l-Unjoni Ewropea, u b’mod speċjali, l-Artikolu 49 tiegħu,
Wara li kkunsidra l-Att dwar il-kondizzjonijiet ta’ Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja u l-aġġustamenti lit-Trattati li fuqhom hija mibnija l-Unjoni Ewropea, u b’mod partikolari l-Artikoli 15 u 49 tiegħu,
Wara li kkunsidra d-Deċiżjoni tal-Kunsill tat-22 ta’ Jannar 2002 li taħtar il-membri u l-membri supplenti tal-Kumitat tar-Reġjuni (1),
Wara li kkunsidra l-proposti magħmula mill-gvernijiet tar-Repubblika Ċeka, l-Estonja, Ċipru, il-Latvja, il-Litwanja, L-Ungerija, Malta, l-Polonja, s-Slovenja u s-Slovakkja,
Billi, wara l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, il-Kumitat tar-Reġjuni għandu jitkabbar bil-ħatra ta’ ħamsa u disgħin membru u ħamsa u disgħin membru supplenti li jirrappreżentaw korpi reġjonali u lokali fl-Istati Membri ġodda,
Billi l-Kumitat għandu jkun kompost minn rappreżentanti ta’ korpi reġjonali u lokali,
IDDEĊIEDA KIF ĠEJ:
Artikolu Uniku
Dawn li ġejjin huma b’dan maħtura bħala membri tal-Kumitat tar-Reġjuni għall-perjodu sal-25 ta’ Jannar 2006 inkluż:
-
bħala membri, il-persuni elenkati skond l-Istat Membru ikkonċernat fl-Anness I għal din id-Deċiżjoni;
-
bħala membri supplenti, il-persuni elenkati skond l-Istat Membru ikkonċernat fl-Anness II għal din id-Deċiżjoni.
Magħmula fi Brussel, nhar il-11 ta’ Mejju 2004.